刘基
枯树图歌
道傍古树身半枯，白蚁穴根虫穴肤。
风摧雨撼霜雪冻，断石臲卼无人扶。
忆昔勾芒肇初政，百卉腾达随呵虚。
新柯荏苒旧柯壮，雾露膏沐光如濡。
黄鹂翡翠语娇滑，桑扈戴胜鸣相呼。
白鹤来巢鹿止荫，匠石愕睨争叹誉。
宁知忧患生旦夕，野火倏忽起不虞。
燎原烈焰难向迩，孰问柞栎杉与槠。
枝燔叶焮根半赤，朽腐瞒液非时须。
山林摇落岁方晏，聊以薜为荔衣袽。
呜呼！广厦栋梁具，委弃草莽同薪刍。
皇天未必替生意，更盼玉烛回旸乌。